থিয়েটাৰ আৰু কেমেৰাৰ সমুখত কৰা অভিনয়; কোনটো প্ৰিয় আৰু কিয় বুলি কৰা প্ৰশ্নৰ উত্তৰত তেওঁ কয় যে, "আচলতে, দুইটাই প্ৰিয়; কিয়নো মই এগৰাকী অভিনেত্ৰী আৰু মোৰ কাম অভিনয় কৰি যোৱাটো। সেয়া লাগিলে থিয়েটাৰেই হওঁক অথবা কেমেৰাৰ সমুখতেই হওঁক। মই দুইটা ক্ষেত্ৰতে সুকীয়া আমেজ অনুভৱ কৰো। আমি থিয়েটাৰ আৰু কেমেৰা দুইটা মাধ্যমৰ বাবেই ভিন্ন ধৰণে প্ৰস্তুতি চলাওঁ; এই সম্পূৰ্ণ যাত্ৰাটো মোৰ খুব প্ৰিয়। আৰু, গোটেই প্ৰক্ৰিয়াটো মোৰ প্ৰিয়।" আগন্তুক প্ৰকল্পৰ বিষয়ে জানিবলৈ বিচৰাত তেওঁ কয় যে, "আগন্তুক প্ৰকল্প বুলি ক'বলৈ গ'লে "উপসৰ্গ" শীৰ্ষক এখন ছবিৰ শ্বুটিং শেহতীয়াকৈ সম্পূৰ্ণ কৰিলো। কংকন ডেকাৰ পৰিচালনাৰে নিৰ্মিত এই ছবিখন ইতিমধ্যে পোষ্ট প্ৰডাকচনত ব্যস্ত; লগতে ছবিখনক লৈ আমিও খুব আশাবাদী।
